Carbonara farfalle kicsit másképpen | Mit főzzünk ma?
A carbonara farfalle kicsit másképpen recept hozzávalói
25 dkg szeletelt bacon, 15 dkg gomba, 1 fej hagyma, 5 gerezd zúzott fokhagyma, 1 köteg petrezselyem, 5 dl tejszín, 10 dkg vaj, 4 db tojás sárgája, 10 dkg reszelt parmezán sajt, 1 dl olívaolaj, 50 dkg tészta, só, szerecsendió, őrölt fekete bors
A carbonara farfalle kicsit másképpen recept elkészítése
A csíkokra vágott bacont az olívaolajon üvegesre pirítjuk, hozzáadjuk a finomra vágott vöröshagymát, tovább pirítjuk, majd rátesszük a vékony szeletekre vágott gombát, a fokhagymát.
Ezután sózzuk, borsozzuk, majd pedig szerecsendióval megszórjuk, végül erős tűzön elfőzzük a gomba levét. Ha ezzel megvagyunk, a tejszínt kikeverjük a tojás sárgájával.
Közben a tésztát szokott módon elkészítjük, lobogó sós vízben kifőzzük, és leszűrjük. A meleg tésztát a raguval összekeverjük, ráöntjük a tojásos tejszínt, kellő sűrűségig melegítjük, majd beletesszük a vajat. Ekkor már nem melegítjük tovább, megszórjuk durvára vágott petrezselyemmel. A farfalléhoz aktuális árat itt találnak.
Tálalás után reszelt parmezánnal megbolondítjuk. Ne feledjék: gyakorlatilag egy tésztafőzésnyi idő kell hozzá!
Egy másik parmezános receptet itt találnak!
És hát oersze szóljon a zene a konyhában, mert jó hangulatban sütni-főzni nem akármilyen mulatság, bárki bármit mond. Mert a jó hangulat egyenes következménye a remek étel!
Gallery image with caption: Fűszeres ricottával töltött cannelloni